
Kanarier XII 


Crested Canary er en af de mange engelske racekanarier. Den fore¬ 
kommer dog langt fra så talrigt som f. eks. Norwich og Yorkshire ka¬ 
narier, I udseende ligner den mest Norwich kanarien (omtalt i Kana¬ 
rier XI), men udover størrelsen har den intet med denne fugl at gøre, 
selv om den ofte bliver kaldt toppet Norwich. 

Crested Canary - i daglig tale blot kaldt "Crest", som betyder top, er 
en selvstændig race, og det karakteristiske ved denne fugl, er dens 
enorme store top, der dækker både øjne og næb. 



Crested kanarie 

For at opnå en stor og fyldig top, er det en nødvendighed, at fuglen 
er meget langfjeret, hvilket tillige gør, at fuglen ser større ud, end den 
egentlig er. En stor hovedform er også nødvendig. Hvis fuglen var kort¬ 
fjeret, ville det ikke være muligt at opnå så kraftig en top. Herhjemme 
er denne, efter min mening, meget smukke kanarie kun lidt kendt. De 
fleste yngre opdrættere kender den kun af omtcde. 

I årene 1930 til 1940 havde jeg opdræt af denne kanarie - og jeg er 
ikke bekendt med, den har været set herhjemme siden. Jeg havde ud- 

stillet den på den store Jubilæumsudstilling i Karnappen i 1937, og jeg 
husker det var lykkedes mig blandt andet, at opdrætte et smukt ek¬ 
semplar - helt gul med mørke vinger og kulsort top - så stor at hver¬ 
ken øjne eller næb var synlige. 

En sådan fugl med mørke vinger og top, er i sit hjemland mest ef¬ 
tertragtet. Det var meget spændende at opdrætte denne kanarie. Hele 
tiden så jeg efter, hvorledes toppen formede sig - om den blev ren 
sort, og om centrum nu lå nøjagtig i midten. Det var nødvendigt at 
klippe fuglens top, når den madede sine unger - den kunne måske nok 
se at made, men ustandselig slæbte den sin lange top i opmadningfo- 
deret. Reden, der blev brugt, var noget større end reden til vore almin¬ 
delige kanarier. 



Crest-bred 

Ligesom hos andre kanarieracer parrer man toppet med glathovedet, 
der er blot det mærkelige, at hos Crest kanarier kan man i modsæt¬ 
ning til andre kanarier se, om den glathovede er faldet efter toppet. Den 
viser det meget tydeligt, ved at lange fjer vokser ud over øjnene, lige¬ 
som meget lange ^øjenbryn. Den glathovedede form kaldes Crest-bred. Vi 
har ikke noget godt dansk ord, der dækker dette, men det betyder så¬ 
dan noget som toppet-opdrættet. 

Den glathovedede er ikke nær så smuk en fugl som den toppede, den 
ligesom mangler prikken over i'et - nemlig toppen. Jeg tror heller ikke 

den egentlig er nogen udstillingsfugl, selvom den kan træffes på udstil¬ 
linger. 

Der findes vistnok ikke nogen pointsskala for denne race, men selv¬ 
følgelig er der alligevel bestemte retningslinier, hvorefter den bedøm¬ 
mes. 

Det altdominerende er selvsagt fuglens top, som skal være stor og 
fyldig og placeret nøjagtig midt på hovedet, med fjerene faldende lige 
langt til alle sider. Toppen må være uden skaldet plet. Stor størrelse er 
eftertragtet. Fjerdragten må ikke være for løs, og her ligger der en 
stor vanskelighed, da det jo er en meget langfjeret fugl. løvrigt tages 
der ved bedømmelser samme hensyn til mange, både fortrin og fejl, 
som hos Norwich kanarien. Ved bedømmelsen tages ingen hens 3 m til 
farve, men som før nævnt anses ensfarvede fugle med mørk top og 
mørk vingetegning, som det skønneste. 

Fuglen er for tiden i ret høj pris, og vistnok noget vanskelig at an¬ 
skaffe sig. William Holm, 


Drosler II 


Dajaldroslen 

Copsychus s aularis (L.) 

Engelsk: Dajal,- Magpie-Robin 
Tysk: Elsterdrossel, Dajaldrossel 
Fransk: Dial des Indes 
Svensk: Dajaltrast 

Til disse navne, især det latinske artsnavn, som allerede Linné har 
givet den, knytter sig en meget interessant historie, fuglen som mere 
end de øvrige drosler ynder at sole sig d.v.s. lægge sig i solen og spre¬ 
de vinger og hale ud, så solen ret kan gennembage den (og det bety¬ 
der en del for alle droslerne 5 aider dette), og antagelig har salig Linné 
være opmærksom på dette fænomen, da han døbte fugle, som derfor 
burde hedde "solaris" - om der er sket en trykfejl i den første beskri¬ 
velse, eller navnet har været skrevet så utydelig fra Linnés hånd, vil 
aldrig blive opklaret, men da der er prioritet for dette første trykte 
navn, må fuglen altså traske eller hoppe rundt med dette intetsigende 
navn, til sin død. 

Type og adfærd: 

Dajaldroslen er en forholdsvis kraftig fugl, med lidt tættere fjerdragt 
end shamadroslen, som vi omtalte i sidste nummer af "Stuefuglene" 
pag 132, - men den er også en del mindre end denne. 

Næbbet er forholdsvis langt og velegnet til at trække orme og larver 
op af jorden, eller ud af frønnede træers barklag. 

Næbbet hos dajaldroslen har i modsætning til næbbet hos shama¬ 
droslen, en slags tandudskæring, vel ikke helt det man forstår derved, 

men ovemæbbets nederste skarpe rand, har samme facon som en gam¬ 
meldags aspargeskniv, og mon ikke dens virkning er lige så formåls¬ 
tjenlig, som hint redskab - selve næbryggen er svagt buet, og længere 
end undernæbbet, og spidsen nedadbøjet, undemæbbet er kraftigere end 



1 / 2 


1. Shamadrossel (Copsychus malaharicus) 

2. Dajaldrossel (Copsychus saularis) 

hos shamadroslen, og medens det hos shamadroslen har en ulyksalig 
tilbøjelighed til at vokse skævt, og udenfor, d.v.s. længere end over- 
næbbet, især hos fugle i bur, så er denne ulempe sjælden hos dajal¬ 
droslen - dette skyldes måske at dajaldroslen opholder sig meget me¬ 
re på jorden eller volierebunden end shamadroslen, næbryggen er skarp 
- næsehulen ret stor og næseborene, der er aflange, lavtliggende og næ¬ 
sten dækkede af de ret korte næbbørster. 

Vingerne er lange, 4.-5. svingfjer længst, 1. svingfjer meget kort, og 
alle fjerene er afrundede. 

Halen er lang, men i forhold til shamadroslen er den afvigende på 
flSfe punkter, medens shamadroslens hale er fra 1/2-2/3 af totallæng¬ 
den, er dajaldroslens hale ikke over 1/2 af totallængden - og der finder 
ingen aftrapning sted af de tre længste (midterste) halefjer i hver side, 
de er lige lange, og kun de yderste 3 i hver side er aftrappet, og det 
endda kun meget beskedent. 

Løbet er kraftigt, mere end dobbelt så svært som hos Shamaen, og klø- 
eme er temmelig grove - også hos Dajaldroslen er skællene sammen¬ 
voksede og ofte fælder de ligesom hele skællet, det gælder især gamle 
burfugle, måske fordi man tydeligst iagttager det netop der. 

Selv om den er en fremragende og lynhurtig flyver, der med behæn¬ 
dighed smutter mellem grene og buske, holder den dog mest af jorden, 
hvor den hopper mere end den går - og stadig er dens hale i livlige be¬ 
vægelser op og néd samtidig med dens kalderåb "hui hui tju tju“ stadig 
lyder. 

Farvebeskrivelse: 

$: Hoved, hals og bryst samt ryg, skulderfjer og to midterste halefjer 
til hver side blåsorte - underside hvid, sider og lår grå. Håndsvingfje¬ 
rene sodfarvede, armsvingfjerene hvide eller hvide på yderfanen, me¬ 
dens det øvrige er sort. Små vingedækf jer sorte, mellemste hvide og 
store er sorte, det giver fuglen et meget kækt, hvidt bånd langs vingens 
længde og møder den hvide underside af halen, den 3. halefjer fra mid¬ 
ten er sodfarvet med hvid spids, de tre yders te til hver side rent hvide. 
Øje sortbrunt, næb og ben sorte. 

Længde: 185, vinge 95, hale 85, næb 18, løb 30 mm. 



Da j aldrossel 

$: Har samme farvefordeling som hannen, men selve farverne afviger 
og afgrænsningen er mere uskarp - de områder, som hos hannen er sor¬ 
te, er hos hunnen gråsorte med et lidt brunligt islæt og de hvide farver 
er meget mere urene eller uklare, på vingerne er spejlet dog klart hvidt. 
Hoved og bryst, som er lysest, er nærmest skifergråblåt. Øje, ben og 
næb er som hos hannen. 

Ungerne er mere brunlige, håndsvingfjerene er rustfarvede med hvidt 
og brunligt - struben er gullig med mørkegrå fjersømme. 

Udbredelse: Indien, Ceylon, Birma og Kina. 

7 naturen: Dajaldroslen opholder sig i bjergskovene, især hvor der er 
junglekrat og som regel op til en højde af 1200 meter. I den koldeste 
årstid trækker den dog'længere ned og ind i urskoven, men også den er 
den senere tid, akkurat som vor solsort, der for 70 år siden var en deci¬ 
deret skovfugl, m'en nu udelukkende findes i vore haver, trukket nær¬ 
mere de beboede områder, og mange steder regnes den nu som en hus- 

fugl. Den opholder sig i haverne, søger sin næring ikke som tidligere i 
skovbunden, men i de opdyrkede områder, hvor den æder en masse 
orme, larver, snegle og insekter, således at man slet ikke er så ked af 
at den har taget adresseforandring - og så er dens sang jo slet ikke u- 
den ynde, selv om den ikke når op til Shamadroslen. 

Rede: Bygges meget varieret, den er fundet i grenkløfter, men også 
under tagskæg, den anvender undertiden hule træer, men også jordhul¬ 
ler. Reden er løst bygget eller foret, ofte med grove rødder og strå, 
bladdele og mos - og den lægger 4-5 lyseblågrønne æg, der navnlig i den 
buttede ende er oversået med rødbrune pletter og streger af forskellig 
styrke og tæthed. Æggene er 27,7 x 16-19 mm og yngletiden er som regel 
maj, juni og juli. 

/ fangenskab træffer vi den 1873 i zoologisk have i London, der har 
den sikkert været meget tidligere, men når vi så bestemt ved, at den var 
der på dette tidspunkt, skyldes det, at vi har en beretning om, at op¬ 
dræt af den var lykkedes. 

Siden 1900 har den ret ofte været indført - ofte^om yngre fugle, de er 
da som regel meget sky og nervøse, men ved god og forstående omgang 
bliver den meget hurtigt fortrolig og tam - ret længe varer det ikke før 
den tager melorme af hånden. 

Når yngletiden nærmer sig, tiltager (Jens sang både i styrke og længde 
og både (5 og 9 synger, det bedes man lægge mærke til at man ikke 
tror, man har fået en ung han fordi man hører begge fugle sidde på 
hver sin gyngende gren og synge duet, men hunnens sang er en del sva¬ 
gere og ikke så varieret. 

Det, som tydeligst afslører en ung han, er de brune farver som anført 
i farvebeskrivelsen ovenfor. 

Når yngletiden nærmer sig, bliver hannens sang stærkere, og med hun¬ 
nens begyndende æglægning ophører hendes sang. 

Parrene er ikke kærlige overfor hinanden, de ses aldrig sammen, og i 
yngletiden jager hannen voldsomt med hunnen - så hun må søge ind i 
buskads eller grenværk for at få fred - undertiden jager hannen sin ma¬ 
ge til døde - men hvis der ikke er sympati, er det håbløst at få parret 
til at enes, jeg har selv prøvet flere gange, og 2 gange har hannen drevet 
hunnen til døde. Det ene eksemplar står nu udstoppet foran mig sam¬ 
men med hannen, der er et pragteksemplar, som jeg havde ca. en 
halv snes år - til sidst, efter at have ødelagt to fine hunner, det synes 
ihvertfald jeg, så fik jeg en defekt hun, dens fjerdragt var næsten øde¬ 
lagt, og hele hovedpuden havde været revet af og var vokset forkert sam¬ 
men, det var i det hele en sølle fugl, men den syntes han om, og de byg¬ 
gede rede og hun lagde 3 æg - men så en lå hun på reden og var 
død - hannen fløj ganske ulykkelig omkring, det var tydeligt, at han 
sørgede og savnede sin partner - og helt glad, som han havde været før, 
blev han aldrig mere. Den levede ca. 1 år efter tabet af sin kone. 

Der findes imidlertid mange gode beretninger om opdræt 1900-1901, 

og 2 i Gefiederte Welt. Disse opdræt fandt sted i forårs- og sommermå¬ 
nederne. De bygger ofte i harzerbure eller store redekurve, hunnen ru¬ 
ger alene. Rugetiden er 13 dage; hannen mader også. 3 uger gamle for¬ 
lader ungerne reden og mades jævnligt derudover ca. 14 dage. 

Dajaldroslen er ikke meget varmekrævende, men når jeg skriver 
koldt, så skal det forstås, at den godt kan klare sig på ganske få varme¬ 
grader der er meget få fugle, som har godt af at overvintre i lokaler 
hvis temperatur går ned under frysepunktet - ihvertfald befinder de sig 
ikke godt, og det er da betingelsen for de fugle, der er i vor varetægt, 
netop at de har det godt, og alene det, at de ikke kan få vand, er for 
de fleste fugle en katastrofe. 

Man har forsøgt at krydse Shama S med Dajal $ og 3 gange har de 
ruget, men uden resultat. 

Foderplan: Insektæderfoder, sandkage, bærfrugt, appelsin, melorme, 
insekter, myrepupper, regnorme, snegle, reven ost og man hævder også, 
at finthakkede korender og rosiner gerne tages, men det har jeg aldrig 
forsøgt, derimod har jeg givet æggefoder, men med måde. 

Albrecht-Møller, 


Olivengrøn astrild 

Amandava formosa (Lath.) 

Engelsk: Green Avadavat, Green Munia. 

Tysk: Olivgriiner Astrild, Griiner Tigerfink, Schonfink. 

Fransk: Bengali vert. 

Svensk: Gulgrøn astrild. 

Da århundredet skiftede fra 1700 til 1800 var der tre kendte privat¬ 
samlere, som arbejdede sammen, og det var en rig tid ornitologisk set, 
de tre, jeg tænker på, var Lord Stanley, Thomas Pennants søn David og 
Latham, og der var mange flere, som kunne gøre krav på at blive nævnt 
med lige så stor ret - men disse er så kendte af os, fordi deres navne er 
knyttet til fugle, hvis navne vi kender og ofte siger, de var alle tre eng¬ 
lændere. 

Stanley s navn er knyttet til den lille rosellaparakil, som vi kalder 
Stanley parakit (Platycercus icterotis), det er mærkeligt, at medens bå¬ 
de tysk og fransk, dansk og svensk, hollandsk og belgisk anvender 
navnet Stanley, er det kun modstræbende og sporadisk - halvt officielt 
englænderne bruger det - men det har vel noget at gøre med profeten, 
der har svært ved at slå sig igennem i sit fædreland - nok om det. 
Pennants navn som også er knyttet til en rosella art, den røde eller 
Crimson rosella (Platycercus elegans) går det bedre med - men der kni¬ 
ber det mere med den korrekte udtale af navnet. Det er et engelsk navn 
og Pennant var englænder. Han bør derfor hedde helt som det staves 
og hverken pennang eller penjang. Det er ukorrekt og afslører det mod- 

satte af, hvad man tilstræber - et overlegent sprogkendskab. Det bliver 
ikke finere, fordi det bliver mere ukorrekt. 

Lat hams navn har vundet udødelighed ved al være knyttet til 2 måske 
mere sjældne papegøjearter, svalelorien (Lathamus) som Lesson gav 
navnet efter den store ornitolog. Svalelorien kan ses beskrevet i Al- 
brecht-Møllers og Aage V. Nielsens “Papegøjebogen” pag. 162 ff. og bo¬ 
gen eller hefterne, som kan lånes på bibliotekerne men også en ka- 
kadu har Lathams navn, det er lille ravnekakadu (Calyptorhynchus lat- 
hami), som Temminck 1807 navngav og beskrev, også den er beskre¬ 
vet i “Papegøjebogen", og der er en udførlig omtale af dr. John Lat- 
ham på siderne 202 ff. 



Oh\ asinid 

Attnnidinu formosa 

Da Pennant 1785 udga\ sil Niandard\ærk ‘ ArcliL Zoulogv" 1 II 1784 85 
anførte han som en af sine kilder, den praktiserende læge i Dartford. 
John Latham som da var 45 år og som først 1837 afgik ved døden 97 
år gammel. 

Nu prøvede Latham selv at skrive en bog om fugle, eller rettere sam¬ 
le sit materiale, og hans bog, der også udkom 1785 “A general synopsis 
of Birds", hvori han beskriver ca. 200 nye fuglearter - mange af dem 
hjembragt af naturforskeren James Cook, der noget nedværdigende 
blot angives som “Sømanden" af Ervin Stresemann. 

Og blandt disse mange nye beskrivelser finder vi netop den oliven¬ 
grønne astrild - men det skal vi komme tilbage til. 

Nomenklatur: 

Lovely Finch, Lath. Gen. Syn. Supl I pag 618 (1787) 

FringUla formosa, Lath. Ind. Orn. I pag 441 (1790) 

Estrilda formosa, Cray 1849 

Pytelia lateralis, Bonaparte 1850 
Pytelia formosa, Ball 1874 
Aegintha formosa, Russ 1878 
Far vebeskrivelse: 

(5 og $: Overside olivengrøn, noget varieret, halssider klar oliven¬ 
grøn, kind og underside bleggul, overhaledækfjer olivengul, kropsider 
mørk olivengrøn, og hver fjer med en smal hvid og bredere sort tvær¬ 
rand, vingedækfjer og inderste armsvingfjer olivengrønne, tommelfjer, 
hånddækfjer og armsvingfjer sortbrune, men kantet med olivengrønt, 
undervingedækfjer isabelfarvede, halen sort, øjet lysebrunt, næbbet 
rødt, benene rødligbleggrå. 

Længde 100-110 mm, vinge 45-46 mm, hale 35-39 mm, næb 10 mm, løb 
26 mm. 

9: Det hævdes, at hunnens hoved og ryg er mere gråoliven farvet, at 
strube og forhals er mere hvidgrå, og at sidernes tværbånd er mere 
uklare og udviskede - men dertil vil jeg hævde, at det absolut ikke 
er noget sikkert tegn, jeg tør ikke benægte at det måske i visse tilfæl¬ 
de kan holde stik ~ men sikkert er det langt fra, jeg har ihvertfald 
haft ynglende par, hvor forskel ikke var til at skelne - langt snarere 
har den store udbredelse fuglen har, fostret forskelligheder i farvein- 
tensiteten, og så har mange fået et par sammensat af eksemplarer fra 
to forskellige områder - og ud fra dette, har man sluttet, at sådan var 
det i alle tilfælde. 

Ungerne: 

Overside olivengrøn, underside brunlig okk;erfarvet, bug hvid, underha- 
ledækfjer gule, næb sort, ved roden dog svagt rødligt, ben brunlig kød- 
farvede. 

Udbredelse: 

Indien, hvor den træffes over store dele af halvøen, næsten fra kyst 
til kyst, hvor den opholder sig nær floderne, eller i flodsænkningerne, 
i krat, buskads, sukkerrørsmarker eller sivskove. 

Reden: 

Bygges samme steder, selvsagt ikke særligt højt, af strimler af græs¬ 
bladene - og det bliver derfor en ret stor, løs rede med et sidevendt 
indgangshul, ofte forsynet med et kort rør, der lægges 4-6 hvide æg og 
der ruges 11-12 dage. 

Da Latham beskrev fuglen første gang, kaldte han den "Lovely Finch" 
(yndige finke), og det var faktisk Jerdon, som gav den navnet "Green 
Wax bill" (grøn voksnæb), som alle de små finker hedder på engelsk. 

1873 er den indført af frk. Hagenbeck til Tyskland, og der blev den 
straks værdsat som dr. Russ skriver: "Denne astrild har erhvervet sig 
borgerret i alle fuglestuer!" - og det fortjener den også, den er en dej¬ 
lig rolig og fredelig fugl, som man kan have i enhver samling, den gør 
ingen fortræd. 

Buller mener at den fra 1875-1881 savnedes på fuglemarkedet - men 
at den derefter - jævnligt blev indført. 

Hartlaub hævder, at have set den levende allerede 1860 i London - 
og at den endnu tidligere var blevet indført af Carl Hagenbeck, men 
det synes ingen tysk forfatter at have kendskab til. 

Opdræt af denne lille skønne fugl, har ofte funden sted, Hopkinson 
oplyser, at i 1905 anerkendte Avicultured Society et opdræt af denne fugl 
og W. E. Teschemaker fik opdrætsmedaljen for Tste opdræt i voliere - 
1920 havde jeg 2 gange opdræt af den, 3 + 2 unger på pinden, opmadet 
med spiret frø - myreæg og Dafnier, foruden det sædvanlige, små hirse 
og kanariefrø samt sandkage - men der har vel her i landet været op¬ 
dræt af denne finke, både før og efter, den ses ihvertfald hvert år på 
vore udstillinger - og da man stadig mener, det er en vanskelig fugl at 
lå opdræt af, er den gerne sikker præmietager - om hvor svær den er, 
er vi ikke helt enige, det vanskelige ved denne fugl er, at få et rigtigt 
par - som jeg tidligere har anført, og hvis det er fugle af forskellige 
sendinger og fra vidt forskellige områder, tager det altid nogen tid, 
inden fuglene helt sympatiserer - og så kniber det med tålmodigheden 
- men er man heldig, og af samme sending får et sympatipar, så er der 
ingen problemer. 

Det smukkeste par olivengrøn astrild jeg nogensinde har set, var ud¬ 
stillet i Frederikssund 1964, både i farver, type, vitalitet overgik de 
alt jeg hidtil har stået overfor - og det er en af grundende til denne 
artikel. 

Til slut skal det lige anføres, at den olivengrønne astrild i natu¬ 
ren har udbredelsesområde sammen med tigerfinken, og disse to fug¬ 
les farver klæder hinanden godt - og mange handlende har derfor og¬ 
så kaldt den “grøn tiger finke". 

Parrene holder meget sammen - men flok instinktet hos fuglen er 
også stor, således at den ofte ses i hele flokke, og har man flere fugle 
i volieren, sidder de ofte ved siden af hinanden på samme gren - og 
piller hinanden, en skavank, der desværre ofte følger denne fugleart, 
pillede, ja, desværre næsten nøgne fugle, er ikke noget særsyn. 

Man har eksempler på, at fugle under beskyttede forhold er bleven 
8-10 år. Endelig skal anføres, at fuglen afviger fra tigerfinken ved de 
meget afrundede, ejendommelige halefjer, som nedenstående tegning 
viser. Albrecht-Møller. 

Dr. P. Evtold 
Sønderborg 


Et navn klinger med ganske særlig tone for os gamle fuglevenner i 
Danmark, og selv om vi skal forstå at dr. Evald ikke er mere vil det 
være svært at forlige sig med tanken, og klangen vil stadig holde sig. 

Dr. Evald fik for en menneskealder siden vakt sin fugleinteresse af en 
gammel præst, lektor Andersen, som han ved naboskab kom i forbin¬ 
delse med, og hos den unge tandlæge fængede det med en voldsomhed, 
der holdt sig brændende og lysende hele livet. 

Det var især papegøjer eller rettere australske parakitter, der blev 
Evalds store interesse, og det han ikke vidste om disse ihigle i almin¬ 
delighed, og de stammer han gennem årene arbejdede med i særdeles¬ 
hed kunne ligge på et meget lille sted, - han kunne se hvordan en fugl 
tegnede - og vidste hvad den indeholdt af muligheder, og manglede han 
en fugl, tog han ofte langt omkring, for at erhverve netop den ganske 
bestemte fugl, som han manglede - og han havde sans for at sammen- 
parre de helt rigtige fugle således, at der kora resultater, resultater, 
som mange har grund til at være glade ved, navnlig i de perioder, hvor 
importen var sparsom, eller helt i stå - efter krigen var han en af de 
få her i landet, som ejede en virkelig god besætning - og den forstod 
han at udbygge og drage nytte af. 

Når man besøgte dr. Evald, var han altid villig til at fremvise sine 
dyr, og man lyttede gerne og med udbytte til den erfarne mands beret¬ 
ninger om resultater og skuffelser. 

De sidste år da han havde trukket sig tilbage fra sin mangeårige 
virksomhed som tandlæge - helligede han sig helt sin hobby - og sidst 
da jeg besøgte ham, havde jeg indtryk af at han var helt i sit es, da 
han fremviste sin besætning i den store parklignende have - der var 
orden i sagerne, og han havde planer om nye fremstød. 

Nu er den markante skikkelse *- den store fugleven borte - lammet 
de sidste 3 uger før afslutningen, af et Polio-virus - mod hvilke læger¬ 
nes kamp viste sig forgæves - den 76 årige meget vitale mand afkræf¬ 
tedes, inden han den 13. marts fik fred. 

Vi vil stadig huske vort gamle trofaste medlem dr. P. Evald med et 

Æret være hans minde. Albrecht-Møller 

FORENINGEN FOR FUGLEVENNER 


»LANDSFORENINGEN« 


Formand Albrecht Mdller. Chritten Knlda allé 1, 
Kastrup. Uf 9003 78 

Nestformand OveJ MikkcUtrup /ErUmarkcn 63, 
Soborg. tlf SØ 8882 

Kasserer Helge Christensen Dalglrdsparken 12, 

Lynge, tlf Lynge 371. 

Sekretcer Aage V Nielsen Thorupgårdsallé 32, 

Vanløse tlf 716140 

Forretningsfører Flemming Overgaard Krudttårnsvej 72. 

Dragør, tlf 531193 
Postgiro 1385 


NÆSTE MØDE, tirsdag den 11. maj 1965 kl. 20 i Set. Andreasordenens 
selskabslokaler, Frederiksberg allé 11. 

Aage V. Nielsen: C.O.M.'s verdensudstilling i Rotterdam. 

SIDSTE MØDE, tirsdag den 13. april i ovennævnte lokaler åbnedes af 
formanden, der udtalte håbet om, at vi måtte få et par gode timer sam¬ 
men, hvori vi skulle beskæftige os med zebrafinken, en fugl der virkelig 
trænger til at hjælpes over et dødt punkt. 

Beklageligvis måtte formanden påny give meddelelse om et dødsfald 
blandt vore gamle medlemmer, nemlig dr. P. Evald, Sønderborg, der er 
afgået ved døden den 13. marts. I store træk omtaltes dr. Evalds leven¬ 
de interesse for vor hobby, og formanden udtalte et Æret være hans 
Minde. 

Derefter oplæstes navnene på de siden sidste møde tilkomne nye med¬ 
lemmer, og det oplystes, at der var en del flere, men at ekspeditionen 
af disse grundet postvæsenets bestemmelse om, at avispostkontoret kun 
ekspederer nye tilmeldelser den 10. i hver måned, endnu ikke er tilende¬ 
bragt. 

Der vil snarest blive afholdt bestyrelsesmøde, hvorefter vi skal med¬ 
dele, hvilket resultat vi er nået til om aftenturen i juni og storturen i 
juli. Der foreligger forslag om, at vi muligvis vil lægge turen om ad 
Roskilde og evt. slutte i Naturparken i juni. 

Derefter bød formanden aftenens foredragsholder, A. Ryder-Tønnesen 
hjertelig velkommen og udtalte, at vi ikke kunne få nogen bedre til at 
tale om Zebra- og Mågefinker, fugle der altid har ligget R.-T. meget på 
hjerte. 

Ryder-Tønnesen begyndte med at sige, at Zebraf i nke-interessen har 
været nede i en bølgedal, men er det ikke mere; han var selv meget 
optimistisk, idet han efter flere foredrag i provinsen, havde den for¬ 
nemmelse, at der her er stor interesse. Arvelære og det historiske ang. 
Zebrafinker står i Curt af Enehjelms lille bog: Zebra- og Mågefinker 
samt Risfugle, men siden da er kommet en hel del nyt frem. Således 
har det altid været hævdet, at Zebrafinkens værste fjender i dens hjem¬ 
land Australien, var små høge og de indfødte. Man mente, at den havde 
et stort udbredelsesområde, men at den dog fandtes i visse egne. Efter 
nye iagtagelser findes den i så godt som alle egne af Australien. End¬ 
videre har man fundet ud af, at der er to hovedfjender, der efterstræ¬ 
ber fuglene: nemlig en honningsuger, der udsuger æggene, og Zebrafin¬ 
ken gør ikke noget for at forsvare reden, men flygter i rædsel. Den an- 


den fjende er fåreulden; der benyttes til redebygning tørt græs, fjer og 
planteuld til udforing, men nu foretrækker Zebrafinken fåreuld, da det¬ 
te materiale er blødt og varmt. Men da fåreulden er meget vandsugen¬ 
de, forlader de fleste fugle reden efter stærke regnskyl. 

I tidsskriftsartikler, foredrag og diskussioner præsenteres vi ofte for 
mange forskellige oplevelser og opdrættertips indenfor fugleliebhave¬ 
riet, og det ville være forkert at ryste på hovedet af disse, selv om de 
kan lyde fantastiske. Her såvel som overalt gælder det: "at mange veje 
fører til Rom", og det er sådan set ligegyldigt, hvorledes man griber sa¬ 
gen an, bare det fører til resultat; det er nu engang sådan at man ikke 
kan give en universalløsning, der giver 100% garanti for et gennemført 
opdrætsresultat Dette bortforklarer dog ikke, at der på grund af ukend¬ 
skab og misforståelse til de elementære ting, bliver begået en hel del 
fejl med hensyn til fuglenes pasning og pleje. 

For den rigtige fugleven gives der ikke noget skønnere, end når det 
Ivkkes for ham at få opdræt af sine fugle Det er ikke alene glæden 
over ungerne der pludselig beriger hans volierer eller bure, del er lige 
så meget nitiedssiillelsen ved at han eller hun er blevet overbevist om 
al ha\e skahi de rette betingelser lor fuglene, og med resultatet fået 
beki.e'ii i ,if luglene befinder ^ig godt. hvad pasning, pleje og omgivel¬ 
ser anjib I •»? al na delle mal må man ikke alene vide noget om sine 
fugles li\>\aner »»e ar\i‘lige anl.eg men man må - hvad der er lige så 
vigtigt vai«. I besiddelse al kærlighed til sagen, udholdenhed og tål¬ 
modighed Ml Im mange luglevenner har i årenes løb holdt op med at 
ha\e higle, loidi de har manglet disse forudsætninger. Fuglevennen, der 
i dag \il regne med opdrætsresultater af sine fugle, må tilegne sig det 
nødvendige kendskab til såvel fuglenes livsvaner, som de elementære 
arvelighedsreglei Med sidstnævnte tænker jeg især på de domesticere- 
de fugle. Kanarier, l'ndulater og Zebrafinker. 

Begvnderen, som vil forsøge med opdræt, får bedst sine første erfa¬ 
ringer med de letv ngiende arter, og når så først han eller hun har ind¬ 
høstet tilstrækkelige erfaringer og viden, så forsøger man sig gradvis 
med vanskeligere arter. Her adskiller den virkelige opdrætter sig fra 
den mindre ansvarsbevidste. Hos sidstnævnte går mange værdifulde 
opdræt til spilde på grund af overfladiskhed og mangel på at gå i dyb¬ 
den. og det ender med at han holder op; den målbevidste og omsorgs¬ 
fulde opdrætter sætter alt ind på at få sine fugle til at yngle med godt 
resultat. Vi kender alle typen, og beundrer ham, han skyer intet mid¬ 
del for at kræse for sine fugle, han står tidligt op om morgenen og 
samlerTriske myreæg, halvmodent græsfrø o.s.v., og opholdsstedet for 
sine fugle udstyrer han så hensigtsmæssigt og naturtro som muligt. 

Der må advares mod at overbefolke volierer, og det må tilstræbes, 
at de fugle man sætter sammen passer i livsvaner og krav, ellers kan 
det også let udarte til dyrplageri. Man må ofre den nødvendige tid på 
al iagttage sine fugle, og før man anskaffer dem, må man indgående 

sætte sig ind i deres levevis og forhold i naturen. På denne måde und¬ 
gås mange fejltagelser og fejlgreb. Af stor vigtighed er også renholdelse 
af bur og rekvisitter; bundlaget må være tørt, og samlinger af snavs, 
frøskaller og andre foderrester må fjernes. Bundlaget i buret må for¬ 
nyes mindst en gang om ugen. Smudsige reder, siddepinde o. lign. må 
afvaskes og smudsige grene bortskæres. Utøj, mider, fjerlus o. lign. må 
skænkes den største opmærksomhed - det hører til opdrætterens store 
AB. C. 

Desværre tages der ofte for let på disse snyltere. En stor udbredelse 
af mider kan ikke alene forårsage uheld i opdrættet, men giver også 
dyrene store lidelser, der går ud over deres sundhedstilstand. Mus kan 
ligeledes forårsage forstyrrelser ved opdrætsforsøg, men endnu værre 
er det, når foderet bliver forurenet af denne gnaver, det kan forårsage 
store tab i fuglebestanden. 

Store temperatursvingninger, strålende ovnvarme, mangel på lys, uren 
luft, kemiske dampe og andre uhumskheder kan ligeledes være skyld i, 
at opdrætsresultatet mislykkes. Opholdsrummet må være lyst og ven¬ 
ligt, med frisk, ren luft. Gennemtræk må undgås. Lige så vigtigt som 
det her nævnte er foderets sammensætning, det må så absolut være 
rigt afvekslende. Alle opbygningsstoffer, der er nødvendige for fugle¬ 
nes sundhedstilstand, skal gives i gode, ufordærvede kvaliteter. Sær¬ 
skilt opmærksomhed kræves i fældetiden. Fældningen er ikke en syg¬ 
dom, men et naturligt fænomen, der får et normalt forløb, såfremt fug¬ 
len er i god ernæringstilstand. For den fremadstræbende fugleven, som 
vil udvide sin kunnen i opdræt, er en opdrætsbog nødvendig; den gi¬ 
ver et fingerpeg om fuglenes afstamning, opdrætsresultater og andre 
værdifulde optegnelser, der i sin helhed giver en effektiv kontrol af dy¬ 
renes værd. 

Alt dette kan ikke lade sig gøre, hvis man ikke fra start ringmærker 
sine fugle. Den omhyggelige og målbevidste opdrætter er altid i den 
situation, at han kan opgive sine fugles afstamning og værd. Opdræt¬ 
teren må til stadighed søge mere viden og kunnen. Man må læse alt, 
hvad man kan få fat i, og besøge alle de udstillinger, man kan over¬ 
komme. 

Indenfor Dansk Zebrafinkeopdrætter Klub har vi visse retningslini¬ 
er, hvorefter vi hos udstillingsfugle tilstræber en kraftig, kompakt le¬ 
gemsbygning (kort og bred), længde ca. 9 cm, næbbet lysende koral¬ 
rødt uden ridser eller revner; vingerne skal ligge tæt til kroppen og 
mødes i spidserne over haleroden; begge fugle må virke fortrolige i 
udstillingsburet. Hannens tegning må være tydeligt fremtrædende i alle 
farvevarieteter undtagen hvide og tildels brogede og pingvin. Bryst¬ 
båndet skal være tydeligt og skarpt afgrænset og ikke smallere end ca. 
4 mm og må ikke være gennembrudt. Kindplet terne skal være ovale til 
runde, tydeligt afgrænsede og ikke gennembrudte (sidstnævnte gælder 
også for zebrategningen på strube og forreste del af brystet). Sideteg- 


ningeme skal være tydeligt afgrænsede og forsynet med hvide runde 
pletter, øjenstribe af mørk farve og ligeledes tydeligt afgrænset. Halen 
hverken for lang eller for kort, styrefjerene skal ligge fint sammen, så 
de ikke virker spredt eller gaffelformet. For hunnerne gælder det, at 
kindpletteme, strubetegningen, bryststriben og sidetegning mangler, og 
næbbet skal være noget lysere end hos hannen. 

Farvevarieteter: 1: normalfarvede (ind. gulnæbbede). 2: hvide (ind. 
albino - formen med røde øjne, blegere næb og blegere fødder og ben). 
3: normalfarvede (isabel- og sølvgråbrogede). 4: isabel (2 faser). 5: 
sølvgrå (2 faser). 6: creme (2 faser). 7: pingvin (ind. isabel-pingvin). 
8: hvide med tegning (ind. isabel med tegning). 

Bedømmelsesskalaen er udarbejdet således: 

1: Helhedsindtryk (størrelse, kondition, fjerdragt, væsen og parrenes 
sammensætning). 

2: Tegninger (svarende til den enkelte varietet og køn)-. 

3: Farve (svarende til den enkelte varietet, deres faser og kombina¬ 
tion). 

4: Vinger og hale (holdning, længde og fjerbeskaffenhed). 

5: Næb, fødder og ben. 

Hyppige fejl: 

ad 1) langstrakt krop, fladt hoved, manglende halstegning og uensar- 
tede sammensætninger af parrene. 

ad 2) tegningerne må hver især være tydelige og afgrænsede, ofte er 
sidetegningen ikke tilstrækkelig tydelig, når fuglen sidder med 
vingerne tætsluttet til kroppen. Hanlige kønskendetegn hos hun¬ 
nen (antydninger af kindpletter, brysttegning o. lign.), 
ad 3) andre farvetoner end den for varieteten gældende, f. eks. for me¬ 
get brunt hos sølvgrå, for meget gråt hos isabel og iøvrigt for 
ringe styrke af den påkrævede farve (udviskede), 
ad 4) for hængende, for korte, for lange eller krydsede vinger, pjuske¬ 
de eller manglende svingfjer, manglende halefjer, pjuskede eller 
spredte, for korte eller for. lange samt hængende hale. 
ad 5) ridser og tørhed (svamp), revner i næbbet (ikke sjældent på fug¬ 
le med høj alder), for svag næb- eller benfarve, manglende eller 
forkrøblede negle på. tæer. 

Fugle med tilklistrede fjer på underliv og med "små" øjne, og som 
sidder med oppustet fjerdragt på bunden af udstillingsburet bør dis¬ 
kvalificeres. Det samme gælder par, hvor den ene fugl ikke er af sam¬ 
me farvevarietet som den anden. Enkeltvis siddende fugle kan ikke 
konkurrere med par, men i klasser for sig. 

Iøvrigt bør man altid træne sine fugle før en udstilling. Zebrafinken 
er nok en let ynglende fugl, men det er straks vanskeligere, når man vil 
tilstræbe størrelse og type. 

Efter foredraget diskussion, hvor spørgsmålet: Hvorledes får man fat 
i typer, skal man importere dem? besvaredes med: At import ikke er 

nogen udvej for at få typer, men at man selv bør udvælge sig en fugl, 
så nær idealet som muligt og der ud fra oparbejde en stamme. 

Sluttelig takkede formanden foredragsholderen for indlæget, som 
havde været meget lærerigt, og håbede at Zebrafinken måtte få den 
renaissance, som den virkelig fortjener. 

Efter kaffepause, bancospil, spørgekasse, købs- og salgsbog, sluttede 
formanden mødet med en tak for i aften. gavn 

FUGLEVENNER FOR HADERSLEV OG OMEGN 

Fugle venner for Haderslev og Omegn havde den 25. marts indbudt 
sine medlemmer til møde på hotel Norden i Haderslev. 

Som taler var hr. havearkitekt konsulent J. Mosegård, Odense, der 
gav den talrig mødte forsamling et mægtigt indtryk af beplantning og 
udsmykning af volierer. 

Hr. Mosegård udtalte, at man ikke skulle være så bange for sprøj¬ 
tede grene o. 1. da den gift man sprøjtede med var så meget fortyn¬ 
det, at der ikke var stor chance for forgiftning af fugle, og udtalte flere 
eksempler på egen erfaring, men at man dog heller ikke bare skulle 
plukke løs på, hvad man kunne finde, da der var flere slags træer der 
i sig selv var giftige f. eks. Guldregn, Man foreslog frugttræsgrene, pære, 
æble o. 1. der jo var udmærket som dekorativt middel, når man ville 
pynte lidt op. 

Hr. Mosegård slog et stort slag for beplantning af voliere for trope¬ 
fugle med Lærk, Birk, Clematis og mange andre træer og stedsegrønne 
buske, der kunne give voliererne et smukt og dekorativt udseende, i 
særdeleshed gav hr. Mosegård sin mening til kende om de sædvanlige 
runde pinde i parakitvolierer, de var meget lidt pæne at se på, hvorfor 
i alverden ikke også dekorere disse med noget mere spændende. Gre¬ 
ne er der jo bunker af, og med lidt fantasi kunne give de kedelige vo¬ 
lierer et helt andet udseende, både til gavn for vore farverige parakitter 
og til glæde for os selv. Dette faldt i god jord hos den talrige forsamling, 
og det vil sikkert forandre flere volierers udseende i Sønderjylland, da 
medlemmer fra flere sønderjydske byer var mødt op for at høre hr. 
Mosegårds fortræffelige og lærerige foredrag, der i forbindelse med 
hans veltalenhed og hyggelige måde at fortælle på, gav de sønderjyd¬ 
ske Fuglevenner en særdeles vellykket mødeaften. 

Efter mødet var der en vellykket pakkefest til gavn for foreningens 
kasse, og til slut var der fælles kaffebord, hvilket gav en hyggelig af¬ 
slutning på en diskussionsrig og vellykket mødeaften. 

sekretær Emil Minke. 

D. K. K., medlemsmøde afholdt den 5. april 1965. Dette møde var til¬ 
rettelagt, som hyggeaften med fuglesnak. 

Næste og sidste møde før sommerferien afholdes den 3. maj 1965 kl. 20, 
i Taxa's sproglokaler, Rømersgade 23 st. tv., København K. H.P.S. 

Samarbejdet mellem danske fuglevenner. 

FORENINGEN FOR STUEKULTUR, Assens har tilsluttet sig SAMAR¬ 
BEJDET og vi byder også her foreningen velkommen blandt de samar- 
bejdene foreninger. 

Assens-foreningens formand er hr. Johs. Larsen, Blomstervænget 10, 
Assens og foreningen kan tillige kontaktes gennem sekretæren, hr. Jør¬ 
gen Madsen, Ny Adelgade 4, A., Assens. 

Da SAMARBEJDET’s generalforsamling i år bliver forsinket, vil em¬ 
ner til både generalforsamlingens og kongressens dagsorden kunne ind¬ 
sendes indtil den 29. maj. 

Husk venligst at indsende A-bidraget inden udgangen af maj, for at 
Deres forenings stemmeret på generalforsamlingen ikke skal gå tabt. 

Husk ligeledes venligst, at navnet på Deres forenings stemmeberet¬ 
tigede repræsentantskabsmedlem, må være Arbejdsudvalget bekendt in¬ 
den 14 dage før generalforsamlingen. 

Vi gør specielt opmærksom på, at kongressens deltagere nu også vil 
kunne overvære generalforsamlingen, selv om kun dertil befuldmægti¬ 
gede repræsentanter kann afgive deres forenings stemmetal. 

MØDELISTEN for maj måned 1965. 

Dato, by, forening, mødested, ugedag, klokkeslet og eventuelt program. 
3. KØBENHAVN 

D.K.K. (Kanarieklubben), møde Sprogforeningen, Rømersgade 23, st. 
København K, mandag klokken 20. 

5. ASSENS 

FORENINGEN FOR STUEKULTUR, møde Marcussens Hotel, onsdag 
kl. 20. 

10. FREDERIKSSUND 

STUEKULTURFORENINGEN AF 1960, intet møde. 

10. GLOSTRUP 

FUGLEVENNEN GLOSTRUP, møde K.F.U.K.&M., Stationsvej 14, 
mandag kl. 20. Taler: Erik Jensen, foderemner. 

11. KØBENHAVN 

FORENINGEN FOR FUGLEVENNER, møde Set. Andreas Ordenens 
selskabslokaler, Frederiksberg allé 11, F, tirsdag kl. 20. Aage V. Nielsen 
om C, O. M. - udstillingen i Rotterdam. 

12. HJØRRING 

FUGLEFORENINGEN FOR HJØRRING OG OMEGN, møde Højskole¬ 
hjemmet, onsdag kl. 20. 

13. HELSINGØR 

HELSINGØR FUGLE VENNER, intet møde i maj, men husk natterga¬ 
leturen. 

13. HOLBÆK 

HOLBÆK OG OMEGNS FUGLEFORENING, møde Hotel "Isefjord", 
torsdag kl. 19,30. 

19. ODENSE 

ODENSE FUGLEFORENING, møde K. F. U. M., Klosterbakken, onsdag 
kl. 20. Taler: V. Bendtsen, Høming. 

20. KØBENHAVN 

D. U. K., (Undulatklubben), møde hos O. H. Gade, Krogestykket 26, 
Herlev, torsdag kl. 20. 

23. HELSINGØR 

HELSINGØR FUGLEVENNER, nattergaletur, se den udsendte medde¬ 
lelse. 

30. HJØRRING 

FUGLEFORENINGEN FOR HJØRRING.OG OMEGN, familietur til 
Aalborg Zoo. Afgang Stationsvej kl. 13. Voksne 2,50, børn gratis, ind. 
billetter til Zoo. 


13. JUNI - ROSKILDE 

SAMARBEJDET S 4. KONGRES OG 2. GENERALFORSAMLING, Hotel 
"Roar”, Algade 12, Roskilde, søndag kl. 10. Alle fugleinteresserede er vel¬ 
komne til at overvære både generalforsamlingen og kongresmødet. 

Arbejdsudvalget. 



MEDLEMMERS KØB 
SALG OG BYTTE 


Annoncer må skriftligt, senest den 15. i 
måneden være redaktionen i hænde, Chri¬ 
sten Koids allé 1. Annoncerne er gratis, 
men kun for medlemmer, antal af dyr må 
altid anføres af erhvervsmæssige grunde 


Sælges: 1,1 ekstrafine splendid græsparakitter. 
Fru Dr. Evald, Sønderborg, tlf. 0 44 . 23 200. 

Købes: 1,0 Pennantparakit, 1. kl.s dyr. 

Knud Albertson, Galgevangen 14, Lund, tlf. 12562. 

Sælges: eller byttes 0,1 rød dråbeastrild, født hos mig 1964. 
med 0,1 broget astrild. 

Bertil Magnusson, "Solslet" pr. Kvidinge, Sverige. 

Sælges: 1,1 pragtrosella, 1,1 adelaideparakitter fra 1964. 

Willy Knudsen, Egemsundvej 17, Korsør. 

Sælges: 1,1 solfugle almindelige, 1,1 rendalls amarant. 

M. Wahlgreen, Vibevænget 14, Bagsværd, tlf. 98 05 62. 

Sælges: 2,2 rødhovedet papegøjeamadiner, 1,1 trefarvede papegøjeama- 
diner, 1,2 korthalede bæltefinker, 0,1 diamantfinke, 2,2 sivastrilder nor¬ 
malfarvede a kr. 75,-, 1,1 sivastrilder gule kr. 85,-. 

E. P. Kirkebæk, Dannevang 14, Viborg, telf. 663. 

Købes: 0,2 trefarvede papegøjeamadiner, 2,0 kinesiske dværgvagtler. 
Sælges: 2,2 spidshalede bællefinker (ren race), 1,1 diamantfinker, alle 
fejlfri ungfugle af eget opdræt. 

C. Munch, Raabylille pr. Stege, tlf..(03) 81 34 26. 

Sælges: 1,1 ringastrilder. 

Kai Ottesen, Ulkær 15 , Valby, tlf. 75 54 24. 

Sælges: 1,0 pragtrosella, bliver 3 år, lidt skæv i kroppen pris 50,- kr., 
1,0 blå rosella, ungdyr 1964 kr. 400,-, 1,1 adelaide, ungdyr 1964, søsken¬ 
de kr. 800,-; 8 stk. splendid ungdyr 1965,’ uden garanti for køn, unger 
fra 3 avlspar, gået 1 måned i friluftsvoliere, samlet kr. 5000,-, i bytte kan 
tages 1,0 barrabands helst ungdyr 1964. 

P. Kammann, Røjumvej 80, Sønderborg. 

Købes: Opaline og toppede undulater. 

H. Poulsen, Holme-Olstrup. 

Købes: 0,1 lille kubafinke, eventuelt 1,1, 0,1 spidshalede bæltefinker, 0,2 
hvide mågefinker, 0,1 kinesisk vagtel. 

Petersen, Englandsvej 142 A 52, København, tlf. 55 75 17. 

Sælges: 0,1 grå/hvid eng. yorkshire kanarie fra 1964 kr. 50,-, ved even¬ 
tuelt køb bedes transportkasse medbragt eller sendt. 

Anny Meyer, Stensby, pr. Skamby. 

Sælges: 1 stk. bur længde 53 cm, højde 40 cm, bredde 26 cm, kr. 12,- og 
3 stk. kassebure (samlet) længde 40 cm, højde 25 cm, bredde 25 cm kr. 
25,- og 4 stk. kassebure (delt) længde 50 cm, højde 45 cm, bredde 20 cm 
kr. 15,- pr. stk. 1 stk. gitter til voliere 85x45 cm kr. 5,-, samt en del ba¬ 
dekar, frøskåle, drikkeglas og frøautomater. 

Ole Vallentin Nielsen, Nordre Strandvej 209, Aalsgaarde. 

Sælges: 2,1 sivasttilder, eventuelt byttes 1,0 med 0,1 eller købes 0,1. 

N. K. Nielsen, Dalgasvej 23, Holstebro. 

Sælges: 2,0 nymfeparakitter eller 0,2 købes, eventuelt byttes 1,0 med 0,1 
1,1 kongealexanderparakitter sælges eller byttes med mindre parakit- 
ter. 

H, C. Hansen, Nyborgvej 22, Langeskov, tlf. 151. 

Sælges: Kanarier, 1,1 rødorangegrønne, 1,1 orangeisabel, 1,1 blå dilute x 
rødorangegrøn dilute, 4,4 rødorange og rosa, 2,3 glos ter Fancy, engelsk 
import. Alle fugle er gode ynglefugle, af bedste afstamning og kvalitet. 

H. P. Schlaikier, Falkoner allé 31, København F., tlf. Go 1916v. 

« 

Sælges: 2,2 bjerglori fra 1963 kr. 500,- pr. par, 1,1 blodrøde gulrygget lori 
kr. 650,-, i bytte tages turkis, Stanley, rødvingede parakitter - kontanter 
betales for dyrere fugle. 

K. Nielsen, Dalvangen 39, Brønshøj, tlf. Bella 9430. 

Sælges: 3,3 hvide risfugle, årsring 64, 10 stk. Agapornis personata med 
blå arvelighed (efter ren blå x grøn blå), 2,0 sølvfarvede diamantduer. 

Købes: 0,1 harlekin vagtel. 

Poul Frandsen, Brønshøjvej 80, København Brh., tlf. (01) 71 79 25. 

Sælges: 1 stk. indendørs voliere med bagklædning af krydsfiner bygget 
over lægter 1" x T' høvlet, med kyllingetråd, 50 cm bred, 130 cm høj, 130 
cm lang, volieren har 2 døre samt skuffe, kr. 50,- 
Søren Birth, Gefionsvej 14, Køge (03) 655.3166. 

Sælges: 1,0 hvidøret biil biil, 1,0 boliviakardinal (topfinke), 1,0 orange¬ 
hovedet dværgpapegøje, 1 stk. gulnæbbet flagermuspapegøje, 1,0 wie- « 

nersastrild, 1 stk. rustdue, 2,0 dværgvagtler. 

Købes: eller byttes med ovennævnte fugle 1,0 bourksparakit, 0,1 dia¬ 
man tdue, 1,0 ceresastrild. 

Lars Johansen, Nystedvej 33, Nykøbing F. ♦ 

PÅ GIVEN FORANLEDNING 

Skriv altid annoncerne for sig selv, på et selvstændigt stykke papir, 
ikke mindre end TRE har denne gang skrevet andre meddelelser på 
papiret, der går så en til KASSEREREN, en til FORRETNINGSFØRE¬ 
REN og annoncerne kan let gå tabt. 

Sælges: eller byttes kinaparakitter, skiferhovedet parakit, blåkindet 
parakit, forstens lori, blåvinget solfugle, 1 stor skadefinke, 1,0 stor 
mozambiksisken. 

E. Boklund, Christen Koids alle 3, tlf. 50 04 33. 


NU Fuglebade 

- / 2 størrelser 

Model „Mini" til mindre volierer. 

Model „Grand** til større volierer 

Kan betjenes med een hånd. 

Mål: 40 y 60 cm. 

Mål 25 X 35 cm. 

Vanddybde: 0-40 mm. 

Vanddybde: 0-40 mm. 

Rumindhold: 4 I. kr. 24,00 

Rumindhold: 3 1. kr. 14,00 


Om fuglebadene opfylder alle 

Kendte fuglefolk siger: 

krav? 

„Det er simpelthen de bedste. 


der nogensinde er fremstillet" 

Vi sender omgående overalt pr. 


efterkrav. 

Et fuglebad er også en god 

Fås kun 1 

GAVEIDE! 

Søllested 

Isenkram 

N. P. Christensen, tif 131 

Søllested 


BROHOLMS OYREHANDEL 

SaltKsrksvej 142 - Kastrup - Telefon 503719 

Landets billigste forretning. Provinsordre m. 
garanteret levende ankomst. Stort vekslende 
udvalg i fugle og parakitter. 

Køb, salg, bytte. Korn i de rigtige blandingsforhold til de laveste 
priser. Kan betales med dyr eller fugle. 

Vi har altid mere end 100 arter fisk. 

Venlig hilsen 

BROHOLM 


„STUEFUGLENE" er et godt oplysende blad 

for fuglevenner, derfor bør De bevare Deres blade godt. 

Vi tilbyiler at inilbinde „STUEFUGLENE" 

i et førsteklasses skindbind med 2 årgange i hvert bind til 

kr. 25,00 

LINDYS BOGBINDERI, Frydsvej 21. Kolding, tif,; (055) 27120 











Cceg motrke til os! 

Vi findes allesammen 
blandt mange andre 
arter af fugle i 

UMBERTO'S FUGLEHUS 

HOwrrzvEJ 74 - fasan 7622 


SIGURD CHRISTENSEN 

Bøgevej 8-10 - Bosenvænget - Aarhus C. - Telefon 40339 

Levende dyr og fugle en gros - Import - Export 

Altid stort lager af sjældne fugle fra Syd- og Østafrika, samt mange 
arter sjældne tropiske stære, drosler tangarer, organister m. m. 


Parkfugla 

Forskellige traner, prydgæs og 
prydænder 

røde flamingo, sorte svaner m. m. 


Prisliste sendes kun til dyrehandlere der har butik og borgerskab. 

Købes: Undulater, kanariefugle, zebra- og mågefinker. 


BRDR. LUTZHØTPs EFTF. — Ringstedgade 6-8 - Roskilde 

Telf. 350061 og 353207 . Postgiro 42444 . Grundlagt 1869 IMPORT AF FUGLEFRØ 


Harzerblanding. 

Tropeblanding. 

Undulatblanding...... 

Papegøjeblanding .. .. 

Paraki tblanding. 

Tyrteldueblanding .. .. 

Vagtelblanding. 

Vildfugleblanding .. .. 

Canariefrø. 

Hampefrø. 

Solsikke, stribet. 

Solsikke, små. 

Solsikke, mixed. 

Solsikke, hvid. 

Valmuefrø, blåt. 

Ordrer på 25 kr. franko 


pr. kg. 


1,70 

Hirse, gul. 

.. pr. kg. 0,90 

1,60 

Hirse, hvid. 

. .. — 1,35 

1,50 

Hirse, rød. 

. .. — 1.60 

3,00 

Hirse, senegal. 

. .. — 1,50 

2,60 

Hirse, mohar. 

. .. — 1,30 

1,40 

Hirse, rød algicr. 

. .. — 1,85 

2,00 

Hirse, japan. 

. .. — 1,50 

1,20 

Hirse, niger. 

. . — 2,00 

1,90 

Kolbehirse. 

. .. — 4,50 

5,00 

Fuglerypte nr. 1. 

. .. — 1.85 

2,10 

Raps, sort. 

. .. _ 1,80 

2,10 

Uafskallet ris. 

. .. _ 2,00 

2.10 

Hvidgranfrø. 

. .. — 6,85 

2,60 

Tidselfrø. 

. — 6,85 

4,00 

krav. 

Afskallet fodergræs.. . 
Skriv efter prisliste. 

. .. — 3,00 


Bladudv. Ansvarsh. red,: Albrecht-Møller, Christen Koids Alle 1, Kastrup 
































Frøhandler 

CHR. PETERSEN 

IMPORT . EXPORT 

Amagerbrogade 94-96 

København S. 

TIf. 58 61 82 — 58 60 82 

Foxlmng 

VMrm- og pxislisto tUsondt 

Forsendes overalt i landet. 

Ved samlet køb for mindst 25 kr. 
franco levering -|- efterkrav 
Kvantumsrabat 


Hofger Matthiessen 

Overgaden oven Vandet 44 
København K. 

Største import af fuglefrø 

Vitaminiserede frøblandinger 

Kun en gros 

Spørg efter vore varer hos 
Deres leverandør 



blodroder Pil bl. 
undulnt-er. er 
Liiindværliiit' som 
hlskudspoacr 
menneske bchpv'cr 
jo også kød foruden brød 
oy knfiojiei’/or..it-vacre i 

for’tn. Ved rctjolnic'essig ^ 
tilsicbning hl fbdcivt uj' 

PSLUIS’ PERFORT 

holder Dc Deres j Liglc sunde 
og ynglcvilligc. 
ynqict'esulkitcnnc forbedres 
betydeligt. 

Pj'Ovcposcrstilles gerne 
grotir. til dii.posihon. 


HOLØERMAnHIESSEN 

Overgaden oven Vandet’44 
København kT TIf-ASta 6245 


Prøv at se 
i de gamle blade 
hvorlaenge min 
annonce har stået 
— og spørg 
saa efter de frøsorter 
De ellers har søgt 
forgæves. 

_ J 









ALTID SUNDE OG RASKE FUGLE, NAR DE BRUGER 


Vitakvaft 


Deffe moderne vitammiserede fuglefoder er det 

mest købte i Danmark 

\ itakraft er som selve naturens erncring til fuglene; cdle sol¬ 
modne frø direkte fra dyrenes hjemlande, men tilsat vitaminer, 
bihonning, levertran. kalk, »ggehvide og sporestoffer. 

Derfor er Vitakraft-fugle sa sunde, livlige 
modstandsdygtige og livsglade. 

\OGLE TIPS. 

De originile plomberede storforbrufcrpakninger pa 2.5 os 
5 kg er vanentlig billigere for opdrættere og storforbrugere. 

De forskellige sorter VITAKRAFT-OPMADNINGSFO- 
* DtR garanterer opdrætterne meget fine resultater. 

Alle arter fuglesyedommc kan bekæmpes med den bekendte 
fugle-hjælp fra Viukraft. 

Forlang venlmt brochurer hos Deres fuglehandler eller direkte hoi 
fieueralreprttsentanren. 

UNieUM - UMBERTO NILSSON JUN. 

HOWITZVEJ 67A . KOBENH.WN F . FASAN 76 22 


FUGLEBURE 

10% RABAT 

Mod forevisning af medlemskort fra >F.f.F.< 

Fhnyebure 

Ynfflebure 

Rekvisitter 

Forlang tilbud Rigtige priser 

Vesterbros Dyrehandel 

H Christiansen 

TIf: 10184 . Saxogade 88 . København V 









